สรุปภาวะตลาดต่างประเทศ
สรุปภาวะตลาดต่างประเทศประจำวันที่ 25 มิ.ย. 2561
26 มิ.ย. 2561

ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดเมื่อคืนนี้ (25 มิ.ย.) เนื่องจากความวิตกกังวลที่ว่า การทำสงครามการค้าอาจลุกลามเป็นวงกว้าง หลังจากรัฐบาลสหรัฐประกาศแผนการออกมาตรการจำกัดการลงทุนต่อทุกประเทศทั่วโลก ไม่ใช่เฉพาะจีนเท่านั้น ขณะที่หุ้นฮาร์ลีย์-เดวิดสัน ดิ่งลงอย่างหนัก หลังจากบริษัทเปิดเผยแผนย้ายฐานการผลิตออกจากสหรัฐ เพื่อหลีกเลี่ยงมาตรการภาษี
ดัชนีเฉลี่ยอุตสาหกรรมดาวโจนส์ปิดที่ 24,252.80 จุด ร่วงลง 328.09 จุด หรือ -1.33% ขณะที่ดัชนี Nasdaq ปิดที่ 7,532.01 จุด ลดลง 160.81 จุด หรือ -2.09% และดัชนี S&amp;P 500 ปิดที่ 2,717.07 จุด ลดลง 37.81 จุด หรือ -1.37%
 
ตลาดหุ้นยุโรปปิดร่วงลงเมื่อคืนนี้ (25 มิ.ย.) หลังจากนายสตีเวน มนูชิน รมว.คลังสหรัฐประกาศว่า รัฐบาลสหรัฐเตรียมออกมาตรการจำกัดการลงทุนต่อทุกประเทศทั่วโลก ไม่ใช่เฉพาะจีนเท่านั้น ขณะที่ประธานาธิบดีโดนัลด์ ทรัมป์ ได้ประกาศความพร้อมที่จะตอบโต้ทุกประเทศที่ตั้งกำแพงการค้าเช่นกัน
ดัชนี Stoxx Europe 600 ร่วงลง 2% ปิดที่ 377.17 จุด
ดัชนี DAX ตลาดหุ้นเยอรมันปิดที่ 12,270.33 จุด ลดลง 309.39 จุด หรือ -2.46% ดัชนี FTSE 100 ตลาดหุ้นลอนดอนปิดที่ 7,509.84 จุด ลดลง 172.43 จุด หรือ -2.24% และดัชนี CAC-40 ตลาดหุ้นฝรั่งเศสปิดที่ 5,283.86 จุด ลดลง 103.52 จุด หรือ -1.92%
 
ตลาดหุ้นลอนดอนปิดร่วงลงเมื่อคืนนี้ (25 มิ.ย.) เนื่องจากนักลงทุนยังคงวิตกกังวลเกี่ยวกับสงครามการค้าระหว่างสหรัฐและประเทศต่างๆ หลังจากนายสตีเวน มนูชิน รมว.คลังสหรัฐประกาศว่า รัฐบาลสหรัฐเตรียมออกมาตรการจำกัดการลงทุนต่อทุกประเทศทั่วโลก ไม่ใช่เฉพาะจีนเท่านั้น
ดัชนี FTSE 100 ตลาดหุ้นลอนดอนปิดที่ 7,509.84 จุด ร่วงลง 172.43 จุด หรือ -2.24%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (25 มิ.ย.) เนื่องจากนักลงทุนเริ่มวิตกกังวลเกี่ยวกับความไม่แน่นอนของปริมาณการปรับลดกำลังการผลิตของกลุ่มประเทศผู้ส่งออกน้ำมัน (โอเปก) หลังจากการประชุมโอเปกและประเทศนอกกลุ่มโอเปกได้เสร็จสิ้นลงในช่วงสุดสัปดาห์ที่ผ่านมา
สัญญาน้ำมันดิบ WTI ส่งมอบเดือนส.ค. ลดลง 50 เซนต์ หรือ 0.7% ปิดที่ 68.08 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. ลดลง 82 เซนต์ หรือ 1.1% ปิดที่ 74.73 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (25 มิ.ย.) เนื่องจากนักลงทุนเทขายทำกำไร แม้สกุลเงินดอลลาร์สหรัฐอ่อนค่าลงก็ตาม ซึ่งส่งผลให้สัญญาทองคำปิดตลาดร่วงลงหลุดจากระดับ 1,2700 ดอลลาร์/ออนซ์
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 1.8 ดอลลาร์ หรือ 0.14% ปิดที่ 1,268.9 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 13.1 เซนต์ หรือ 0.8% ปิดที่ 16.328 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 4.5 ดอลลาร์ หรือ 0.52% ปิดที่ 868.8 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 11.00 ดอลลาร์ หรือ 1.2% ปิดที่ 935.40 ดอลลาร์/ออนซ์
 
สกุลเงินดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 มิ.ย.) เนื่องจากนักลงทุนวิตกกังวลเกี่ยวกับสงครามการค้าที่ทวีความรุนแรงมากขึ้นระหว่างสหรัฐ และประเทศคู่ค้ารายอื่นๆ หลังจากนายสตีเวน มนูชิน รมว.คลังสหรัฐประกาศว่า รัฐบาลสหรัฐเตรียมออกมาตรการจำกัดการลงทุนต่อทุกประเทศทั่วโลก ไม่ใช่เฉพาะจีนเท่านั้น
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 109.45 เยน จากระดับ 109.98 เยน และอ่อนค่าลงเมื่อเทียบกับฟรังก์สวิส ที่ระดับ 0.9857 ฟรังก์ จากระดับ 0.9897 ฟรังก์
ยูโรแข็งค่าขึ้นเมื่อเทียบกับดอลลาร์ ที่ระดับ 1.1703 ดอลลาร์ จากระดับ 1.1662 ดอลลาร์ ขณะที่เงินปอนด์แข็งค่าขึ้นแตะระดับ 1.3282 ดอลลาร์ จากระดับ 1.3261 ดอลลาร์ ส่วนดอลลาร์ออสเตรเลียอ่อนค่าลงแตะระดับ 0.7404 ดอลลาร์สหรัฐ จากระดับ 0.7440 ดอลลาร์สหรัฐ
 